पुल्चोक क्याम्पसका केहि बिद्यार्थीहरुले सेमेस्टर ब्रेकमा लगिने भारत भ्रमण नगई क्याम्पसका पुराना र प्रयोग नगरिएका कम्प्यूटरमा ओपन सौर्स सफ्टवएर स्थापना गरी ई-लाईब्रेरी सेटअप गरेका थिए। हेल्प नेपाल नेटवर्क ले त्यश अभियानलाई निरन्तरता दिदै आजको मिति सम्ममा ३५भन्दा बढी जिल्लामा ई-लाईब्रेरीको स्थापना गरिसकेको छ। फस नेपालका स्वयम्सेबकहरुले बिगतका दिनमा ई-लाईब्रेरीको स्थापना, मर्मत, समस्याहरुको निवारण र उपयोग गर्नका लागी बिद्यालयका बिद्यार्थी र शिक्षकलाई तालीम दिने गर्दथिए। फस नेपालका स्वयम्सेबकहरुले काठमाडौँ विश्वबिद्यालय स्थित काठमाडौँ विश्वबिद्यालय ओपन सोर्स कम्युनिटीका स्वयम्सेबकहरुले ज्ञान आदान प्रदान गरेपछी अहिले ई-लाईब्रेरीको सम्पूर्ण क्रियाकलाप के.यु.ओ.एस्.सीले संयोजन गर्दछ। सन २०१४मा हेल्प नेपाल नेटवर्कले काठमाडौँ विश्वबिद्यालयको कम्प्युटर साईनस् तथा ईन्जीनरिङ्ग बिभाग संग समझौता पत्र हस्ताक्ष्यर गरेको थियो। हेन नेपालका सदश्य रोशेन्द्र ध्वज खड्काले के.यु.ओ.एस्.सी संग समन्वय गरी ई-लाईब्रेरीको कार्यक्रम संचालन गर्ने गर्दछन।